LIITE II

Lisätään asetuksen (EY) N:o 1010/2009 liitteeseen IX teksti seuraavasti:

”1 Jakso

NORJA

SAALISTODISTUSJÄRJESTELMÄ

Norjan on vaadittava saalistodistusta Euroopan yhteisön jäsenvaltioiden lipun alla purjehtivien kalastusalusten pyytämistä Norjassa puretuista tai Norjaan tuoduista saaliista.

Asetuksen (EY) N:o 1005/2008 12 artiklan 4 kohdan mukaisesti asetuksen (EY) N:o 1005/2008 12 artiklassa ja liitteessä II säädetty saalistodistus korvataan 1 päivästä tammikuuta 2010 – Norjan lipun alla purjehtivien kalastusalusten pyytämistä saaliista saatujen kalastustuotteiden osalta – Norjan saalistodistuksella, joka perustuu Norjan myynti-ilmoitusjärjestelmään. Kyseinen järjestelmä on Norjan viranomaisten valvontaan kuuluva sähköinen jäljitysjärjestelmä, jolla taataan sama viranomaisten suorittaman valvonnan taso kuin mikä vaaditaan yhteisön saalistodistusjärjestelmässä.

Norjan saalistodistuksen malli on lisäyksessä.

Norjan myynti-ilmoitusjärjestelmää on liitteenä olevan mallin kohdan 7.bis mukaisesti käytettävä myös saalistodistuksen myöntämiseksi ja varmentamiseksi sellaisista Norjasta Euroopan yhteisöön suuntautuvista vientilähetyksistä, jotka koostuvat perinteisistä kalastustuotteista, mukaan luettuina kapakala, suolakala sekä suolattu ja kuivattu klippfisk, joihin on käytetty pienten kalastusalusten pyytämää raaka-ainetta ja/tai joiden tuotantoon kuuluu useampia tuotantoprosessin vaiheita.

Asetuksen (EY) N:o 1005/2008 14 artiklan 1 ja 2 kohdassa tarkoitetut asiakirjat voidaan laatia, varmentaa tai toimittaa sähköisesti.

KESKINÄINEN AVUNANTO

Komission asetuksessa (EY) N:o 1010/2009 vahvistettujen keskinäistä avunantoa koskevien yksityiskohtaisten sääntöjen perusteella on kehitettävä asetuksen (EY) N:o 1005/2008 51 artiklan mukaista keskinäistä avunantoa tiedonvaihdon ja hallinnollisen yhteistyön helpottamiseksi Norjan ja Euroopan yhteisön jäsenvaltioiden toimivaltaisten viranomaisten välillä.

Lisäys

2 Jakso

YHDYSVALLAT

SAALISTODISTUSJÄRJESTELMÄ

Asetuksen (EY) N:o 1005/2008 12 artiklan 4 kohdan mukaisesti asetuksen (EY) N:o 1005/2008 12 artiklassa ja liitteessä II säädetty saalistodistus korvataan – Yhdysvaltain lipun alla purjehtivien kalastusalusten pyytämistä saaliista saatujen kalastustuotteiden osalta – USA:n saalistodistuksella, joka perustuu USA:n viranomaisten valvontaan kuuluviin sähköisiin ilmoitus- ja kirjausjärjestelmiin, joilla taataan sama viranomaisten suorittaman valvonnan taso kuin mikä vaaditaan yhteisön saalistodistusjärjestelmässä.

Euroopan yhteisön saalistodistuksen ja jälleenvientitodistuksen 1 päivästä tammikuuta 2010 korvaavan USA:n saalisilmoituksen malli on lisäyksessä.

KESKINÄINEN AVUNANTO

Komission asetuksessa (EY) N:o 1010/2009 vahvistettujen keskinäistä avunantoa koskevien yksityiskohtaisten sääntöjen perusteella on kehitettävä asetuksen (EY) N:o 1005/2008 51 artiklan mukaista keskinäistä avunantoa tiedonvaihdon ja hallinnollisen yhteistyön helpottamiseksi Yhdysvaltain ja Euroopan yhteisön jäsenvaltioiden toimivaltaisten viranomaisten välillä.

Lisäys

3 Jakso

UUSI-SEELANTI

SAALISTODISTUSJÄRJESTELMÄ

Asetuksen (EY) N:o 1005/2008 12 artiklan 4 kohdan mukaisesti asetuksen (EY) N:o 1005/2008 12 artiklassa ja liitteessä II säädetty saalistodistus korvataan – Uuden-Seelannin lipun alla purjehtivien kalastusalusten pyytämistä saaliista saatujen kalastustuotteiden osalta – Uuden-Seelannin saalistodistuksella, joka on Uuden-Seelannin viranomaisten valvontaan kuuluva sähköinen jäljitys- ja varmennusjärjestelmä, jolla taataan sama viranomaisten suorittaman valvonnan taso kuin mikä vaaditaan yhteisön saalistodistusjärjestelmässä.

Uuden-Seelannin saalistodistusta koskeva malli on lisäyksessä I. Kyseinen todistus korvaa 1 päivästä tammikuuta 2010 Euroopan yhteisön saalistodistuksen ja jälleenvientitodistuksen Uudessa-Seelannissa rekisteröityjen kalastusalusten pyytämien ja Uudessa-Seelannissa purettujen saaliiden osalta.

Lisäyksessä II annetaan selventäviä lisähuomautuksia Uuden-Seelannin saalistodistuksesta.

Asetuksen (EY) N:o 1005/2008 14 artiklan 1 ja 2 kohdassa tarkoitetut asiakirjat voidaan toimittaa sähköisesti.

KESKINÄINEN AVUNANTO

Komission asetuksessa (EY) N:o 1010/2009 vahvistettujen keskinäistä avunantoa koskevien yksityiskohtaisten sääntöjen perusteella on kehitettävä asetuksen (EY) N:o 1005/2008 51 artiklan mukaista keskinäistä avunantoa tiedonvaihdon ja avunannon helpottamiseksi Uuden-Seelannin ja Euroopan yhteisön jäsenvaltioiden toimivaltaisten viranomaisten välillä.

Lisäys I Uuden-Seelannin saalistodistuksen malli